
Fülöpháza Község Önkormányzat

Képviselő-testületének

2022. november 28. napján
megtartott ülésén felvett
14. számú
J E G Y Z Ő K Ö N Y V E
91-105. (XI.28.) képviselő-testületi határozatok

Fülöpháza, 2022. november 28.
Fülöpháza Község Önkormányzat Képviselő-testülete

J E G Y Z Ő K Ö N Y V

Készült: Fülöpháza Község Önkormányzat Képviselő-testületének 2022. november 28. napján 15:00 órakor megtartott ülésén

Jelen vannak: 
Nagyné Balogh Csilla polgármester 

Juhász István alpolgármester 


Dr. Pogány Károly László képviselő

Molnár Imre képviselő
Igazoltan távol van: Balogh József János képviselő
Tanácskozási joggal meghívott:
Vincze Miklós jegyző


Halcsikné Szabó Ágnes pénzügyi irodavezető

Jegyzőkönyvvezető:
Marton Adrienn kirendeltség-vezető
Nagyné Balogh Csilla polgármester köszöntötte az ülésen megjelenteket és a Képviselő-testület ülését 15:00 órakor megnyitotta. Megállapította, hogy az ülés az SZMSZ-ben foglalt szabályoknak megfelelően került összehívásra és határozatképes, mivel az öt fő képviselő közül 4 fő jelen van. Balogh József János képviselő úr előzetesen jelezte távolmaradását. 
A meghívó alapján az alábbiak szerint tett javaslatot az ülés napirendjére.

Az ülés napirendje:
Napirend:

1.) Kerekegyházi Közös Önkormányzati Hivatal Szervezeti és Működési Szabályzata, Ügyrendje módosítása 

Előadó: Nagyné Balogh Csilla polgármester

2.) Fülöpháza Község Önkormányzata helyi adórendelet felülvizsgálata

Előadó: Nagyné Balogh Csilla polgármester

3.) Fülöpháza Község Önkormányzata Képviselő-testületének 2023. évi munkaterve

Előadó: Nagyné Balogh Csilla polgármester

4.) Fülöpháza Község Önkormányzata 2023. évi rendezvénytervének elfogadása

Előadó: Nagyné Balogh Csilla polgármester

5.) Társulási anyagok tárgyalása: 
a.) A Kerekegyháza és Térsége Feladatellátó Társulás 2023. évi munkaterve

Előadó: Nagyné Balogh Csilla polgármester

b.) Tájékoztatás óvodai csoportok áthelyezéséről

Előadó: Nagyné Balogh Csilla polgármester

6.) A Fülöpháza 126/19 hrsz-ú terület értékesítése
Előadó: Nagyné Balogh Csilla polgármester

7.) A Fülöpháza 153/2 hrsz-ú ingatlan megvásárlása út kialakítása céljából  

Előadó: Juhász István alpolgármester

8.) Pályázat elbírálása az Élelmiszer feldolgozó bázis Fülöpházán létesítmény – tésztaüzem – bérbeadása érdekében
Előadó: Nagyné Balogh Csilla polgármester

9.) Kerekegyházi Közös Önkormányzati Hivatal köztisztviselői 2023. évi teljesítménykövetelményeinek alapját képező kiemelt célok meghatározása
Előadó: Nagyné Balogh Csilla polgármester

10.) Véleményezés HH/HHH gyermekek intézményi elosztására vonatkozóan
Előadó: Nagyné Balogh Csilla polgármester

11.) Beszámoló a lejárt határidejű határozatok végrehajtásáról és a legfontosabb eseményekről 

Előadó: Nagyné Balogh Csilla polgármester

               12.) Egyebek
Felelős: Vincze Miklós jegyző
      Határidő: azonnal

Nagyné Balogh Csilla polgármester: Aki elfogadja a napirendet, kérem, szavazzon.
	A Képviselő-testület az ismertetett napirendet egyhangúlag, 4 igen szavazattal, ellenszavazat és tartózkodás nélkül elfogadta, és az alábbi normatív határozatot hozta:


91/2022. (XI.28.) Kt. NORMATÍV határozat 

2022. november 28-án megtartott képviselő-testületi ülés napirendje
Normatív Határozat
Fülöpháza Község Önkormányzat Képviselő-testülete 2022. november 28-i ülésén az alábbi napirendet fogadja el:
1.) Kerekegyházi Közös Önkormányzati Hivatal Szervezeti és Működési Szabályzata, Ügyrendje módosítása 

Előadó: Nagyné Balogh Csilla polgármester

2.) Fülöpháza Község Önkormányzata helyi adórendelet felülvizsgálata

Előadó: Nagyné Balogh Csilla polgármester

3.) Fülöpháza Község Önkormányzata Képviselő-testületének 2023. évi munkaterve

Előadó: Nagyné Balogh Csilla polgármester

4.) Fülöpháza Község Önkormányzata 2023. évi rendezvénytervének elfogadása

Előadó: Nagyné Balogh Csilla polgármester

5.) Társulási anyagok tárgyalása: 
a.) A Kerekegyháza és Térsége Feladatellátó Társulás 2023. évi munkaterve

Előadó: Nagyné Balogh Csilla polgármester

b.) Tájékoztatás óvodai csoportok áthelyezéséről

Előadó: Nagyné Balogh Csilla polgármester

6.) A Fülöpháza 126/19 hrsz-ú terület értékesítése
Előadó: Nagyné Balogh Csilla polgármester

7.) A Fülöpháza 153/2 hrsz-ú ingatlan megvásárlása út kialakítása céljából  

Előadó: Juhász István alpolgármester

8.) Pályázat elbírálása az Élelmiszer feldolgozó bázis Fülöpházán létesítmény – tésztaüzem – bérbeadása érdekében
Előadó: Nagyné Balogh Csilla polgármester

9.) Kerekegyházi Közös Önkormányzati Hivatal köztisztviselői 2023. évi teljesítménykövetelményeinek alapját képező kiemelt célok meghatározása
Előadó: Nagyné Balogh Csilla polgármester

10.) Véleményezés HH/HHH gyermekek intézményi elosztására vonatkozóan
Előadó: Nagyné Balogh Csilla polgármester

11.) Beszámoló a lejárt határidejű határozatok végrehajtásáról és a legfontosabb eseményekről 

Előadó: Nagyné Balogh Csilla polgármester

              12.) Egyebek
Felelős: Vincze Miklós jegyző
      Határidő: azonnal

1. napirendi pont:
Kerekegyházi Közös Önkormányzati Hivatal Szervezeti és Működési Szabályzata, Ügyrendje módosítása 

Vincze Miklós jegyző: Bekerült a Szervezeti és Működési Szabályzatba a népszámlálással kapcsolatos kormányzati funkció a pénzügyi elszámolás érdekében. A létszámadatok is felülvizsgálatra kerültek.  Az eddigi 47,5 fő helyett 46,5 fő a hivatal jelenlegi létszáma. A személyi változások miatt a kiadmányozási szabályzatot is aktualizáltuk. 
Nagyné Balogh Csilla polgármester: Kérdés, észrevétel van-e? A bizottság tárgyalta a napirendi pontot? 
Dr. Pogány Károly László képviselő: A bizottság tárgyalta, elfogadásra javasolja. 

Nagyné Balogh Csilla polgármester: Kérdés, észrevétel nem hangzott el. 

Nagyné Balogh Csilla polgármester: Köszönöm. Aki elfogadja a Kerekegyházi Közös Önkormányzati Hivatal Szervezeti és Működési Szabályzata, Ügyrendje módosításáról szóló normatív határozat-tervezetet, kérem, szavazzon!
A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi normatív határozatot hozta.

92/2022. (XI. 28.) sz. NORMATÍV Kt.

Kerekegyházi Közös Önkormányzati Hivatal Szervezeti és Működési Szabályzata, Ügyrendje elfogadása

Normatív Határozat

Fülöpháza Község Önkormányzata Képviselő-testülete, mint irányító szerv elfogadja: az előterjesztés mellékletét képező Kerekegyházi Közös Önkormányzati Hivatal Szervezeti és Működési Szabályzatát, Ügyrendjét. 

Felelős: Nagyné Balogh Csilla polgármester

Határidő: azonnal

A határozatról értesül: - Vincze Miklós jegyző, és általa:

· Kerekegyháza Város Önkormányzata

· irodavezetők
2. napirendi pont:

Fülöpháza Község Önkormányzata helyi adórendelet felülvizsgálata

Halcsikné Szabó Ágnes pü-i irodavezető: a képviselő-testületnek minden évben kötelező feladata az adórendeletünk felülvizsgálata. Az adótárgyak, adócélok, személyi hatályok, kedvezmények mértéke került felülvizsgálatra, és nincs módosítás. 

Nagyné Balogh Csilla polgármester: Az adóerő-képességünk alapján 2023. évre adómérték változtatást és további kedvezmények biztosítását nem javaslok.

Kérdés, észrevétel van-e? A bizottság tárgyalta a napirendi pontot? 
Dr. Pogány Károly László képviselő: A bizottság tárgyalta, elfogadásra javasolja. 

Nagyné Balogh Csilla polgármester: Kérdés, észrevétel nem hangzott el. 

Nagyné Balogh Csilla polgármester: Köszönöm. Aki elfogadja határozat-tervezetet, kérem, szavazzon!
A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi határozatot hozta.

93/2022. (XI. 28.) sz. Kt:

Fülöpháza Község Önkormányzata helyi adórendelet felülvizsgálata
Határozat 

Fülöpháza Község Önkormányzat Képviselő-testülete megtárgyalta a helyi adórendeletének felülvizsgálatáról szóló előterjesztést, és nem módosítja a helyi adókról szóló 19/2013. (XI.29.) számú önkormányzati rendeletben foglalt adómértékeket, mentességeket és kedvezményeket.

Határidő: azonnal

Felelős: Nagyné Balogh Csilla polgármester

A határozatról értesítést kap:       Vincze Miklós jegyző, és általa: 

· pénzügyi iroda

3. napirendi pont:

Fülöpháza Község Önkormányzata Képviselő-testületének 2023. évi munkaterve

Nagyné Balogh Csilla polgármester: A képviselő-testület a következő évi munkatervről az előző év végén határoz.
A 2023. évi munkaterv tartalmazza a tervezett testületi ülések napirendjét, idejét, előadó és előkészítő nevét, a közmeghallgatás tervezett időpontját.

Vincze Miklós jegyző: A nem közművel összegyűjtött háztartási szennyvíz begyűjtésére vonatkozó kötelező közszolgáltatás biztosítása érdekében ismételten pályázatot kell majd kiírnunk januárban, mert csak fél évre jelölte ki a Katasztrófavédelem a Közszolgáltatót. Így ez a napirendi pont is szerepel a jövő évi munkatervben. 

Nagyné Balogh Csilla polgármester: Kérdés, észrevétel van-e? A bizottság tárgyalta a napirendi pontot? 
Dr. Pogány Károly László képviselő: A bizottság tárgyalta, elfogadásra javasolja. 

Nagyné Balogh Csilla polgármester: Kérdés, észrevétel nem hangzott el. 

Nagyné Balogh Csilla polgármester: Köszönöm. Aki elfogadja a 2023. évi munkatervről szóló határozat-tervezetet, kérem, szavazzon!
A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi normatív határozatot hozta.

94/2022. (XI.28.) sz. NORMATÍV Kt.

Fülöpháza Község Önkormányzata Képviselő-testülete 2023. évi munkaterve

Normatív H a t á r o z a t

Fülöpháza Község Önkormányzata Képviselő-testülete Magyarország helyi önkormányzatairól szóló 2011. évi CLXXXIX. törvény 44 §-a, továbbá az SZMSZ 4. § (2) bekezdése alapján a 2022. évi munkatervét a következők szerint határozza meg:

1. ülés: 
2023. január 31. (kedd)
15:00 óra

Közérdekű bejelentések

1.
 Az önkormányzati lakások bérletéről, elidegenítéséről szóló önkormányzati rendelet felülvizsgálata, lakbérek meghatározása

Előadó:  Nagyné Balogh Csilla polgármester

(előkészítő: Vincze Miklós jegyző)

2.
Beszámoló a tanyagondnoki szolgálatok 2022. évi működéséről
Előadó: Nagyné Balogh Csilla polgármester

( előkészítők: tanyagondnokok)

3.      Polgármester szabadságolási ütemtervének jóváhagyása

Előadó: Nagyné Balogh Csilla polgármester 

(előkészítő: Vincze Miklós jegyző)

4. 
A nem közművel összegyűjtött háztartási szennyvíz begyűjtésére vonatkozó kötelező közszolgáltatás biztosítása érdekében pályázat kiírása

Előadó:  Nagyné Balogh Csilla polgármester

(előkészítő: Hirmann-Kiss Hajnalka műszaki ügyintéző)

5.       Egyebek

2. ülés: 
2023. február 28. (kedd) 
15:00 óra

Közérdekű bejelentések
1. 
Fülöpháza Község Önkormányzata 2023. évi költségvetésének tárgyalása  

Előadó: Nagyné Balogh Csilla polgármester

         (előkészítők: Vincze Miklós jegyző és Halcsikné Szabó Ágnes pü. irodavezető)

2.
Fülöpháza Község Önkormányzata 2022. évi költségvetési rendeletének módosítása


Előadó: Nagyné Balogh Csilla polgármester

   (előkészítő: Halcsikné Szabó Ágnes pü. irodavezető)

3.     Társulás anyagainak tárgyalása:


a) Kerekegyháza és Térsége Feladatellátó Társulás 2023. évi költségvetésének elfogadása

Előadó: Nagyné Balogh Csilla polgármester


(előkészítők: Vincze Miklós jegyző és Halcsikné Szabó Ágnes pü. irodavezető)

b) Kerekegyháza és Térsége Feladatellátó Társulás 2022. évi költségvetésének módosítása


(előkészítő: Halcsikné Szabó Ágnes pü. irodavezető)

Előadó: Nagyné Balogh Csilla polgármester

c) Óvoda beiratkozási időpont meghatározása


Előadó: Nagyné Balogh Csilla polgármester


(előkészítő: Verosztáné Csorba Mónika aljegyző)

4.
Beszámoló a 2022. évi temető működtetéséről 

Előadó: Jóindulat Bt. (előkészítő: Marton Adrienn kir. vezető)

5. 
Egyebek

3. ülés: 
2023. március 30. (csütörtök) 
15:00 óra

Közérdekű bejelentések
1. 
Beszámoló a lejárt idejű határozatok végrehajtásáról, a legfontosabb eseményekről

    
Előadó:  Nagyné Balogh Csilla polgármester


(előkészítő: Marton Adrienn kirendeltségvezető )

2.         Fülöpháza Község Önkormányzat és Intézményeinek 2023. évi közbeszerzési és

közbeszerzési értékhatár alatti beszerzési terve

Előadó: Nagyné Balogh Csilla polgármester


(előkészítők: Vincze Miklós jegyző és Ferencz Péter közbeszerzési referens)
3.
Beszámoló a Kerekegyháza és Térsége Feladatellátó Társulás 2022. évi munkájáról  


   Előadó: 
Nagyné Balogh Csilla polgármester

(előkészítő: Verosztáné Csorba Mónika aljegyző )

4.         Egyebek

4. ülés: 
2023. április 27. (csütörtök)
15:00 óra

Közérdekű bejelentések

1. Intézményi térítési díjak felülvizsgálata
Előadó: Nagyné Balogh Csilla polgármester

(előkészítők: Halcsikné Sz. Á. pü. irodavezető és HSZK intézményvezető) 

2. Tájékoztató az önkormányzat által 2022. évben támogatásban részesítettek elszámolásáról

          Előadó Nagyné Balogh Csilla polgármester

         (előkészítő: Halcsikné Szabó Ágnes irodavezető

3. 
Egyebek

5. ülés: 
2023. május 22. (csütörtök) 

15:00 óra

Közérdekű bejelentések

1.
Fülöpháza Község Önkormányzat 2022. évi költségvetési gazdálkodásáról szóló beszámoló megtárgyalása

Előadó: 
Nagyné Balogh Csilla polgármester

(előkészítők: Vincze M. jegyző és Halcsikné Szabó Ágnes irodavezető)

2.      Társulás anyagának tárgyalása:


A Kerekegyháza és Térsége Feladatellátó Társulás 2022. évi gazdálkodásáról szóló beszámoló megtárgyalása

Előadó: 
Nagyné Balogh Csilla polgármester

(előkészítők: Vincze M. jegyző és Halcsikné Szabó Ágnes irodavezető)
3.       Beszámoló a 2022. évi belső ellenőrzési feladatellátásról

Előadó:
Nagyné Balogh Csilla polgármester 

(előkészítő: Verosztáné Csorba Mónika aljegyző )

4. 
Az önkormányzat 2022. évi gyermekjóléti és gyermekvédelmi feladatellátásának

  értékelése
  Előadó: 
Vincze Miklós jegyző

  
(előkészítő: Verosztáné Csorba Mónika aljegyző )

5.        Beszámoló Fülöpháza Község közrend-és közbiztonsági helyzetéről, a Kecskeméti  

  Rendőrkapitányság közbiztonság érdekében 2022. évben tett intézkedéseiről, az azzal  

  kapcsolatos feladatokról

   Előadó: 
Rendőrkapitányság képviselője

6.         Egyebek

6. ülés: 
2023. június 29. (csütörtök) 

15:00 óra

Közérdekű bejelentések

1. Beszámoló a lejárt határidejű határozatok végrehajtásáról, valamint a két ülés között történt legfontosabb eseményekről

Előadó: 
Nagyné Balogh Csilla polgármester

(előkészítő: Marton Adrienn kirendeltségvezető )

2. Fülöpháza Község Önkormányzata 2023. évi költségvetésének I. féléves módosítása

Előadó: 
Nagyné Balogh Csilla polgármester

(előkészítő: Halcsikné Szabó Ágnes irodavezető)
3.    
   Társulás anyagainak tárgyalása:
         a.) Kerekegyháza és Térsége Feladatellátó Társulás 2023. évi költségvetésének I. féléves

          módosítása

Előadó: 
Nagyné Balogh Csilla polgármester

(előkészítő: Halcsikné Szabó Ágnes irodavezető)

b.) Beszámoló a Bóbita Óvoda 2022/2023-as nevelési évben végzett munkájáról

Előadó és előkészítő: 
Sáriné Bognár Klára óvodavezető

4.      Beszámoló a Közös Önkormányzati Hivatal 2022. évi munkájáról
Előadó: Vincze Miklós jegyző 

(előkészítők: Hivatal munkatársai) 

5.       Egyebek

2023. július-augusztus hónapban a képviselő-testület nem ülésezik

7. ülés: 
2023. szeptember 28. (csütörtök) 

15:00 óra

Közérdekű bejelentések

1.      Fülöpháza Község Önkormányzatának 2023. évi költségvetéséről szóló önkormányzati rendelet módosítása

Előadó:   Nagyné Balogh Csilla polgármester 

(előkészítő: Halcsikné Sz.Á. irodavezető)

2.      Intézményi térítési díjak felülvizsgálata

         Előadó:  Nagyné Balogh Csilla polgármester 

         (előkészítő: Halcsikné Sz .Á. irodavezető)

3. 
Társulás anyagának tárgyalása:
a.) Intézményi térítési díjak felülvizsgálata

Előadó: 
Nagyné Balogh Csilla polgármester

(előkészítő: Halcsikné Szabó Ágnes irodavezető)

          b.) Kerekegyháza és Térsége Feladatellátó Társulás 2023. évi költségvetésének elfogadásáról szóló határozat módosítása

Előadó:  Nagyné Balogh Csilla polgármester

         (előkészítő: Halcsikné Sz. Á. pü. irodavezető)

c.) Bóbita Óvoda 2023/2024. évi munkatervének tárgyalása

          Előadó és előkészítő: Sáriné Bognár Klára óvodavezető

4.       Egyebek
8.
ülés: 2023. október 26. (csütörtök) 15. óra
Közérdekű bejelentések
1. 
A szociális tűzifa juttatás szabályairól szóló 1/2013.(I.23.) önkormányzati rendelet felülvizsgálata
Előadó: Nagyné Balogh Csilla polgármester

(előkészítő: Vincze Miklós jegyző)

2.       Egyebek

9. ülés: 2023. november 30. (csütörtök)

15:00 óra

KÖZMEGHALLGATÁS

Közérdekű bejelentések

1. Helyi adórendelet felülvizsgálata

Előadó: 
 Nagyné Balogh Csilla polgármester

(előkészítő: Vincze Miklós jegyző, Halcsikné Szabó Ágnes irodavezető)

2.
Az önkormányzati lakások bérletéről, elidegenítéséről szóló önkormányzati rendelet felülvizsgálata, lakbérek meghatározása

Előadó:  Nagyné Balogh Csilla polgármester

3.   Egyebek

10.  ülés:
2022. december 21. (csütörtök)

15:00 óra

Közérdekű bejelentések

1. Beszámoló a lejárt határidejű határozatok végrehajtásáról, valamint a két ülés között történt fontosabb eseményekről

Előadó: 
Nagyné Balogh Csilla polgármester

(előkészítő: Marton Adrienn kirendeltségvezető )

2.
Fülöpháza Község Önkormányzata 2023. évi költségvetésének év végi módosítása

Előadó: 
Nagyné Balogh Csilla polgármester

(előkészítő: Halcsikné Sz. Á. irodavezető)

3.
Átmeneti gazdálkodásról szóló önkormányzati rendelet tárgyalása
Előadó: 
Nagyné Balogh Csilla polgármester

(előkészítő: Halcsikné Sz. Á. irodavezető)

4.
Fülöpháza Község Önkormányzata 2024. évi költségvetési, gazdálkodási célkitűzései

          Előadó: Nagyné Balogh Csilla polgármester

(előkészítő: Vincze Miklós jegyző, Halcsikné Sz. Á. irodavezető)

5. Fülöpháza Község Önkormányzatának 2024. évi rendezvénytervének tárgyalása

Előadó:  Nagyné Balogh Csilla polgármester

(előkészítő: Marton Adrienn kirendeltségvezető)

6. A képviselő-testület 2024. évi munkatervének megtárgyalása

Előadó: 
 Nagyné Balogh Csilla polgármester

(előkészítő: Verosztáné Csorba Mónika aljegyző )

7. Köztisztviselők 2024. évi teljesítményértékelésének célmeghatározása

Előadó és előkészítő: 
Vincze Miklós jegyző
8. Társulás anyagainak tárgyalása:

a.) Kerekegyháza és Térsége Feladatellátó Társulás 2024. évi költségvetési, gazdálkodási célkitűzései

Előadó:  Nagyné Balogh Csilla polgármester

(előkészítő: Vincze Miklós jegyző, Halcsikné Sz. Á. irodavezető)


b.) Átmeneti gazdálkodásról szóló költségvetési határozat tárgyalása
Előadó: 
Nagyné Balogh Csilla polgármester

(előkészítő: Halcsikné Sz. Á. irodavezető)

c.) Kerekegyháza és Térsége Feladatellátó Társulás 2023. évi költségvetésének év végi módosítása

Előadó: 
Nagyné Balogh Csilla polgármester

(előkészítő: Halcsikné Sz. Á. irodavezető)

9.    
2024. évi Belső ellenőrzési terv elfogadása

Előadó: 
Nagyné Balogh Csilla polgármester

(előkészítő: Verosztáné Csorba Mónika aljegyző )

10.     Egyebek

Az ülések megtartására minden alkalommal az önkormányzat dísztermében kerül sor. 

Fenti napirendek az önkormányzat működése során szükségszerűen jelentkező feladatokkal bővülhetnek.

A napirendeket a képviselő-testület bizottságai az SZMSZ-ben meghatározottak szerint a testületi ülést megelőzően tárgyalják és teszik meg módosító javaslataikat. 

Felelős:
Nagyné Balogh Csilla polgármester


Vincze Miklós jegyző

Határidő:
folyamatos

4. napirendi pont: 

Fülöpháza Község Önkormányzata 2023. évi rendezvénytervének elfogadása

Nagyné Balogh Csilla polgármester: A 2023. évi rendezvénytervünkben 1 800 000 forintos keret került meghatározásra. 

Kérdés, észrevétel van-e? A bizottság tárgyalta a napirendi pontot? 
Dr. Pogány Károly László képviselő: A bizottság tárgyalta, elfogadásra javasolja. 

Nagyné Balogh Csilla polgármester: Kérdés, észrevétel nem hangzott el. 

Nagyné Balogh Csilla polgármester: Köszönöm. Aki elfogadja a 2023. évi rendezvénytervről szóló határozat-tervezetet, kérem, szavazzon!
A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi határozatot hozta.

95/2022. (XI.28.) sz. Kt. 

Fülöpháza Község Önkormányzata 2023. évi rendezvénytervének elfogadása
HATÁROZAT

1./ Fülöpháza Község Önkormányzata Képviselő-testülete elfogadja a 2023. évi – a határozat mellékletét képező – rendezvénytervet. A 2023. évi költségvetésben 1 800 000 Ft összegű fedezetet biztosít a rendezvénytervben meghatározott kiadásokhoz.

Felelős: Nagyné Balogh Csilla polgármester

Határidő: azonnal

2./ A Képviselő-testület felkéri a jegyzőt, hogy a 2023. évi költségvetés tervezésekor fentieknek megfelelő mértékű összeget építse be. 

Felelős: Vincze Miklós jegyző

Határidő: 2023. február 28.

A határozatról értesül: a jegyző, és általa





- Fülöpházi Kirendeltség




- Pénzügyi iroda

1. számú melléklet

Fülöpháza Község 2023. évi rendezvényterve

	Ssz.
	Rendezvény elnevezése
	Időpontja
	Helyszíne
	Szervező

	1.
	Megemlékezés az 1848/49-es forradalom és szabadságharcra, műsor és koszorúzás formájában
	2023. március 15.
	emlékmű
	Fülöpháza Község önkormányzata

	2.
	Falunap
	2022. július 1.
	Ady Endre Művelődési Ház
	Fülöpháza Község Önkormányzata

	3.
	Idősek világnapja
	2023. szeptember 16.
	Ady Endre Művelődési Ház
	Fülöpháza Község Önkormányzata

	4.
	Megemlékezés az 1956-os forradalom és szabadságharcra
	2023. október 23.
	Ady Endre Művelődési Ház
	Fülöpháza Község Önkormányzata

	5.
	Adventi kézműves foglalkozás
	2023. november 
	Ady Endre Művelődési Ház
	Fülöpháza Község Önkormányzata

	6.
	Mikulásünnepség
	2023. december 6.
	Ady Endre Művelődési Ház
	Fülöpháza Község Önkormányzata


Tervezett költség összesen: 1 800 000 Ft

5. napirendi pont-TÁRSULÁSI ANYAGOK TÁRGYALÁSA

5/a. napirendi pont:
A Kerekegyháza és Térsége Feladatellátó Társulás 2023. évi munkaterve

Nagyné Balogh Csilla polgármester: a Társulási Tanácsnak 2023-ban is minimum 6 ülést kell tartania. 

Kérdés, észrevétel van-e? A bizottság tárgyalta a napirendi pontot? 
Dr. Pogány Károly László képviselő: A bizottság tárgyalta, elfogadásra javasolja. 

Nagyné Balogh Csilla polgármester: Kérdés, észrevétel nem hangzott el. 

Nagyné Balogh Csilla polgármester: Köszönöm. Aki elfogadja a Társulási Tanács 2023. évi munkatervéről szóló határozat-tervezetet, kérem, szavazzon!
A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi határozatot hozta.

96/2022. (XI.28.) sz. Kt:.
Kerekegyháza és Térsége Feladatellátó Társulás

Társulási Tanácsának 2023. évi munkaterve

H a t á r o z a t

Fülöpháza Község Önkormányzat Képviselő-testülete megtárgyalta, és elfogadja - az előterjesztés mellékletét képező - Kerekegyháza és Térsége Feladatellátó Társulás Társulási Tanácsa 2023. évi munkatervéről szóló előterjesztésben foglaltakat.
Felelős:    Nagyné Balogh Csilla polgármester

Határidő:  azonnal

5/b. napirendi pont:

Tájékoztatás óvodai csoportok áthelyezéséről
Nagyné Balogh Csilla polgármester: a Kerekegyházi Bóbita Óvoda székhelytelepülése esetében a Fő utcai óvodatelephelyen működő 3 csoport a Park utcai székhelyóvodában került elhelyezésre 2022. november 1. napjától 2023. március 31. napjáig, energiatakarékossági okokból. 

2022. október 1-től 11,6-szorosára emelkedett a földgáz díja, mely jelentős mértékben megemeli a fűtési kiadásokat. A takarékosság jegyében döntöttek a Fő utcai óvoda fűtési időszakra vonatkozó bezárásáról, az ott lévő csoportok Park utcai óvodába történő áthelyezéséről.

Kérdés, észrevétel van-e? A bizottság tárgyalta a napirendi pontot? 
Dr. Pogány Károly László képviselő: A bizottság tárgyalta, elfogadásra javasolja. 

Nagyné Balogh Csilla polgármester: Kérdés, észrevétel nem hangzott el. 

Nagyné Balogh Csilla polgármester: Köszönöm. Aki elfogadja a határozat-tervezetet, kérem, szavazzon!
A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi határozatot hozta.

97/2022. (XI.28.) Kt: 

Kerekegyházi Bóbita Óvodát érintő takarékossági intézkedések
H a t á r o z a t

Fülöpháza Község Önkormányzat Képviselő-testülete megtárgyalta és elfogadja - az előterjesztés mellékletét képező - Kerekegyháza és Térsége Feladatellátó Társulás Társulási Tanácsa előterjesztésben foglaltakat, mely szerint a Kerekegyházi Bóbita Óvoda székhelytelepülése esetében a Fő utcai óvodatelephelyen működő 3 csoportot a Park utcai székhelyóvodában helyezi el 2022. november 1. napjától 2023. március 31. napjáig.

Felelős:    Nagyné Balogh Csilla polgármester

Határidő:  azonnal

6. napirendi pont: 
A Fülöpháza 126/19 hrsz-ú terület értékesítése

Nagyné Balogh Csilla polgármester: Aszódi Andrea és Kocsis Zoltán a Fülöpháza 126/19 hrsz-ú kivett beépítetlen terület művelési ágú 1802 m2 területű ingatlan vonatkozásában vásárlási szándékukat jelezték. Az ingatlant a kérelmezők eddig a Bácsvíz Zrt.-től, mint vagyonkezelőtől bérelték. Az ingatlan ára 900 Ft+ÁFA/m2 árban került meghatározásra. 1802 m2 az ingatlan területe, így 1.621.800 forint a vételár. Reálisnak gondoljuk a vételárat. 
Kérdés, észrevétel van-e? A bizottság tárgyalta a napirendi pontot? 
Dr. Pogány Károly László képviselő: A bizottság tárgyalta, elfogadásra javasolja. 

Nagyné Balogh Csilla polgármester: Kérdés, észrevétel nem hangzott el. 

Nagyné Balogh Csilla polgármester: Köszönöm. Aki elfogadja a határozat-tervezetet, kérem, szavazzon!
A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi határozatot hozta.

98/2022. (XI.28.) sz. Kt.

Fülöpháza 126/19 hrsz-ú terület értékesítése
Határozat

1./ Fülöpháza Község Önkormányzat Képviselő-testülete, mint tulajdonos értékesíti a 126/19 hrsz-ú 1802 m2 területű kivett, beépítetlen terület művelési ágú, közművesítetlen ingatlant Aszódi Andrea és Kocsis Zoltán (6042 Fülöpháza, Kossuth u. 14.) részére. A terület vételárát 900 Ft+ÁFA/m2 mértékben meghatározza meg, a vételár összege 1 621 800 Ft.

Egyben felhatalmazza a polgármestert az adásvételi-szerződés megkötésére a telekalakítási ingatlanügyi hatósági eljárást követően.

Felelős: Nagyné Balogh Csilla polgármester

Határidő: azonnal

2./ A Képviselő-testület felkéri a jegyzőt, hogy a soron következő költségvetési rendelet módosításakor a fenti döntést vegye figyelembe.

Felelős: Vincze Miklós jegyző

Határidő: értelemszerűen

7. napirendi pont: 

A Fülöpháza 153/2 hrsz-ú ingatlan megvásárlása út kialakítása céljából  

Vincze Miklós jegyző: A Fülöpháza 151 hrsz-ú szántó művelési ágú és jelenleg is művelés alatt álló ingatlanhoz, továbbá a 152 hrsz-ú lakott ingatlanhoz nincs térképes út. Az ingatlanokat a 148/8 hrsz-ú beépítetlen területen keresztül lehet megközelíteni, azonban ezen ingatlan tulajdonosváltozása következtében a természetben kialakult megközelíthetőség meg fog szűnni. A közterületi kapcsolatot minden telekhez biztosítani kell, ez kötelező feladatunk. 200 Ft/m2 áron vásároljuk meg az út kialakításához szükséges területet. 965 m2 területű út kerül kialakításra.

Nagyné Balogh Csilla polgármester: Kérdés, észrevétel van-e? A bizottság tárgyalta a napirendi pontot? 
Dr. Pogány Károly László képviselő: A bizottság tárgyalta, elfogadásra javasolja. 

Nagyné Balogh Csilla polgármester: Kérdés, észrevétel nem hangzott el. 

Nagyné Balogh Csilla polgármester: Köszönöm. Aki elfogadja a határozat-tervezetet, kérem, szavazzon!
A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi határozatot hozta.

99/2022. (XI.28.) sz. Kt:

Fülöpháza 153/2 hrsz-ú ingatlan megvásárlása út kialakítása céljából

Határozat

1./ Fülöpháza Község Önkormányzat Képviselő-testülete megvásárolja a Fülöpháza 153/2 hrsz-ú ingatlan 965 m2 területű kivett, beépítetlen művelési ágú területet 200 Ft/m2, összesen 193 000 Ft összegért, útkialakítás, közterületi kapcsolat biztosítása érdekében. A Képviselő-testület kötelezettséget vállal a 193 000 Ft összegű kiadási előirányzat biztosítására a 2022. évi költségvetésében a beruházási kiadások között, a kiadás fedezete a tartalék.

Egyben felhatalmazza az alpolgármestert az adásvételi-szerződés megkötésére a telekalakítási ingatlanügyi hatósági eljárást követően.

Felelős: Juhász István alpolgármester

Határidő: azonnal

2./ A Képviselő-testület felkéri a jegyzőt, hogy a soron következő költségvetési rendelet módosításakor a fenti döntést vegye figyelembe.

Felelős: Vincze Miklós jegyző

Határidő: értelemszerűen

8. napirendi pont: 

Pályázat elbírálása az Élelmiszer feldolgozó bázis Fülöpházán létesítmény – tésztaüzem – bérbeadása érdekében
Nagyné Balogh Csilla polgármester: Eredményes volt a tésztaüzem pályázata. Külön-külön is pályázhatóak voltak az üzemek. A megjelölt határidőben egy db ajánlat érkezett a felhívásra, a benyújtója a BERENTE-EGGS Kereskedelmi és Szolgáltató Kft. 6041 Kerekegyháza, Rákóczi utca 82. volt, amely pályázat a tésztaüzem bérbevételére vonatkozik. A Berente Eggs Kft ajánlata megfelelt a kiírásban foglaltaknak. 2022. december 1. napjától él a bérleti szerződés. A bérleti díj mértéke 50.000 Ft/hó. 
Kérdés, észrevétel van-e? A bizottság tárgyalta a napirendi pontot? 
Dr. Pogány Károly László képviselő: A bizottság tárgyalta, elfogadásra javasolja. 

Nagyné Balogh Csilla polgármester: Kérdés, észrevétel nem hangzott el. 

Nagyné Balogh Csilla polgármester: Köszönöm. Aki elfogadja a határozat-tervezetet, kérem, szavazzon!
A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi határozatot hozta.

100/2022. (XI. 28.) sz. Kt.

Pályázat elbírálása az Élelmiszer feldolgozó bázis Fülöpházán létesítmény – tésztaüzem – bérbeadása érdekében

Határozat

1./ Fülöpháza Község Önkormányzata Képviselő-testülete, mint a létesítmény tulajdonosa a 78/2022. (IX. 28.) sz Kt. határozata alapján kiírt egyfordulós nyilvános pályázatot az Élelmiszer feldolgozó bázis Fülöpházán létesítmény határozott idejű, 5 éves időtartamú bérbeadása érdekében a tésztaüzem esetében eredményesnek nyilvánítja. A pályázat nyertese: BERENTE-EGGS Kereskedelmi és Szolgáltató Kft. 6041 Kerekegyháza, Rákóczi utca 82. képviseli: Berente Tamás ügyvezető/, a bérleti díj összege: bruttó 50 000 Ft/hó/tésztaüzem. A bérleti szerződést 2022. december 1. napjával megköti a BERENTE-EGGS Kft-vel. A Képviselő-testület elfogadja a határozat mellékletét képező bérleti szerződést.

Egyben felhatalmazza a polgármestert a szerződés megkötésére.

2./ Fülöpháza Község Önkormányzata Képviselő-testülete, mint a létesítmény tulajdonosa a 78/2022. (IX. 28.) sz Kt. határozata alapján kiírt egyfordulós nyilvános pályázatot az Élelmiszer feldolgozó bázis Fülöpházán létesítmény határozott idejű, 5 éves időtartamú bérbeadása érdekében a baromfi vágópont esetében eredménytelennek nyilvánítja, mert nem nyújtottak be pályázatot.

Határidő: azonnal

Felelős: Nagyné Balogh Csilla polgármester

1sz. melléklet a 100/2022. (XI.28.) Kt. határozathoz
Bérleti szerződés

Amely létrejött egyrészről

Név: Fülöpháza Község Önkormányzata
Székhely: 6042 Fülöpháza, Kossuth u. 5.

Statisztikai törzsszám: 15724674-8411-321-03 

Adószáma: 15724674-2-03

Képviseli: Nagyné Balogh Csilla – polgármester, 

mint Bérbeadó (tulajdonos), továbbiakban Bérbeadó

másrészről

Név: BERENTE-EGGS Kereskedelmi és Szolgáltató Kft. 
Székhely: 6041 Kerekegyháza, Rákóczi utca 82.

Adószám: 14046335-2-03

Statisztikai számjel: 14046335-0147-113-03

Bankszámlaszám: Fókusz Takarékszövetkezet 51700117-11076601-00000000

Képviseli: Berente Tamás ügyvezető

mint Bérlő, továbbiakban Bérlő
Együttesen felek között az alulírott napon és helyen az alábbi feltételek szerint:

1.) A szerződés tárgyát képező ingatlan leírása: „Élelmiszer feldolgozó bázis Fülöpházán” létesítményből a tésztaüzem, a kiépített technológiával együtt történő bérbeadása, amely természetben a 6042 Fülöpháza, Széchenyi u. 4. szám alatti, belterület 204/6 hrsz-ú, kivett, beépítetlen terület művelési ágú, 734 m2 alapterületű ingatlanon található, tulajdonos: Fülöpháza Község Önkormányzata 1/1-ed tulajdoni hányadban. Az épület bruttó alapterülete: 112,76 m2, ami Önkormányzat kizárólagos tulajdonában áll, a kiépített technológiával együtt továbbiakban: bérlemény).

1.2) A jelen bérleti szerződés Fülöpháza Község Önkormányzata Képviselő-testülete 100/2022. (XI.28.) számú képviselő-testületi határozatán alapul.

1.3 Szerződő felek megállapodnak abban, hogy a tényleges birtokbavételt megelőzően a felek kötelesek a bérleményt felmérni és a bérlemény felépítményeinek szerződéskötéskori állapotára vonatkozóan részletes jegyzőkönyvet készíteni. 

2.) A felek nyilatkozatai:

2.1 Szerződő felek megállapodnak abban, hogy a jelen szerződésben foglaltak szerint a Bérlő az 1.) pontban meghatározott ingatlant a benne található eszközökkel együtt 2022. december 1. napjától 5 évig terjedő időtartamra bérbe veszi, a Bérbeadó bérbe adja. 

2.2 A bérlő az előző pontban leírt tevékenység gyakorlását, akkor folytathatja, ha a szükséges hatósági engedélyei a rendelkezésre állnak. A működtetéssel kapcsolatos kötelezettségek a bérlőt terhelik.

2.4 Szerződő felek megállapodnak abban, hogy a bérlő a bérlemény használatát, a szerződés hatálya alatt, annak megszűnéséig illeti meg.

3.) A bérleti díj összege és megfizetésének ideje és módja:

3.1 Szerződő felek megállapodnak abban, hogy a Bérlő a bruttó 50 000 Ft/hó bérleti díjat havonta előre az első hónap 5. napjáig köteles számla ellenében az Önkormányzat bankszámlájára átutalni. (OTP Bank: 11732002-15338198). 

3.2 A Bérlő tudomásul veszi, hogy a bérlemény bruttó 50 000 Ft/hó bérleti díját a bérleti szerződést követő évtől, az éves fogyasztói KSH árindex alakulásának megfelelően Bérbeadó előzetes írásbeli értesítés alapján megemeli.

3.3 A bérlő köteles óvadékként két havi bérleti díjnak megfelelő összeget a szerződés hatályba lépésekor azonnal a bérbeadó részére megfizetni. Az óvadék összegét a bérbeadó a fizetési elmaradások rendezésére felhasználhatja, melyről utólagosan a bérlőt értesíteni köteles. Az óvadék összege a bérlő szerződésszerű teljesítése esetén a bérlő részére kamat felszámítása nélkül visszajár.

3.5 Szerződő felek megállapodnak abban, hogy Bérlő jelen szerződésből eredő bármely fizetési kötelezettségének késedelmes teljesítésének esetén késedelembe esésének napjától a Ptk. szerinti késedelmi kamatot köteles fizetni.

4.) Szerződő felek megállapodnak abban, hogy a bérlemény használatával járó mindennemű költséget - különösen víz, villany, gáz, internet, vagyonvédelem költségét - a Bérlő köteles viselni. Szerződő felek az órák állását az ingatlan átvételekor jegyzőkönyvben rögzítik. A Bérbeadó kötelezi a Bérlőt, hogy a szerződés aláírását követő 10 munkanapon belül a víz-, villany-, gázszolgáltatást saját nevére írassa át. A szerződés megszűnésekor a közüzemi órák visszaállítását Bérlő köteles megtenni, és az ezzel felmerülő költségeket viselni.

5.) A bérlemény használata:

5.1 A Bérlő a bérleményt csak e szerződésben meghatározott célra használhatja. 

6.) A bérbeadó előzetes engedélye alapján a bérlő vállalhatja a bérlemény felújítását. A felújítási munkák megkezdéséhez szükséges építési engedélyek beszerzése Bérlő kötelezettsége felújítási munkák teljes költségét – a bérbeadóval megkötött ellenkező megállapodás hiányában – a Bérlő köteles viselni. 

7) Szerződő felek megállapodnak abban, hogy a Bérlő köteles az ingatlant a jelen szerződés hatálya alatt rendeltetésének megfelelően használni, a használat során a jó gazda gondosságával eljárni. 

8.) Bérleti szerződés megszűnése:

A jelen bérleti szerződés megszűnik ha:

a.) a felek közös megegyezéssel megszüntetik, 

b.) a bérlemény megsemmisül, 

c.) rendes felmondással, 

d.) azonnali hatályú felmondással, 

e.) a bérleti jogviszonyt a bíróság jogerős határozattal megszünteti, 

f.) vagy a bérleti jogviszony hatósági jogerős határozat folytán megszűnik.

9.) A Bérbeadó a bérleti szerződést írásban felmondhatja,

9.1. ha a bérlő a bérleti díjat és az ingatlan használatával járó költségeket a fizetésre megállapított időpontig nem fizeti meg,

9.2. ha a Bérlő a bérleményt, illetőleg az ingatlant rongálja vagy a rendeltetésükkel ellentétesen használja,

9.3. ha a Bérlő a bérleti szerződés megkötésétől számított 6 hónapon belül nem kezdi meg az általa, a pályázatában vállalt gazdasági tevékenységet.

10.) Ha a Bérlő a bérleti díj fizetésre megállapított időpontig nem fizet, a Bérbeadó köteles a Bérlőt – a következményekre figyelmeztetéssel – a teljesítésre írásban felszólítani; ha a bérlő öt napon belül a fizetési felszólításnak nem tesz eleget, a Bérbeadó öt napon belül írásban felmondással élhet.

11.) Amennyiben a Bérlő magatartása szolgál felmondás alapjául, a Bérbeadó köteles a Bérlőt a felmondás következményeire való figyelmeztetéssel a magatartás megszüntetésére, vagy megismétlésétől való tartózkodásra, a tudomására jutásától számított 8 (nyolc) napon belül, írásban felszólítani. A felmondást az alapjául szolgáló magatartás folytatásától vagy megismétlésétől számított öt napon belül, írásban kell közölni, kivéve, ha a kifogásolt magatartás olyan súlyos - így különösen a bérlő súlyosan környezetszennyező tevékenységet folytat, a bérleményben egyéb jogviszony alapján jogszerűen tartózkodók tevékenységét súlyosan zavarja stb. -, hogy a Bérbeadótól a szerződés fenntartását nem lehet elvárni. A felmondást a tudomására jutástól számított 8 (nyolc) napon belül, írásban köteles közölni. 

Az azonnali hatályú felmondás esetén a Bérlő a bérleményt legfeljebb 15 (tizenöt) napon belül köteles kiüríteni.

12.) Rendes felmondás:

12.1 Felek írásbeli nyilatkozattal 2 hónapos felmondási idővel a jelen szerződést jogosultak írásban felmondani. A felmondás a hónap utolsó napjára szólhat.

13.) A jelen szerződés bármely oknál fogva történő megszűnése esetén a Bérlő köteles rendeltetésszerű állapotnak megfelelően a bérleményt a Bérbeadónak visszaadni. A rendeltetésszerű állapot visszaállításával kapcsolatos mindennemű költség a Bérlőt terheli, a Bérlő jogosult az általa felszerelt berendezéseket, felszereléseket az állag sérelme nélkül saját költségére leszerelni és elszállítani, a bérlemény állagsérelme esetén a volt Bérlőt helyreállítási kötelezettség terheli. A bérlemény visszaadásáról a felek jegyzőkönyvet kötelesek felvenni.

14.) Birtokbaadás:

A bérlemény Bérlő részére történő birtokbaadása – annak átadáskori állapotát, felszereltségét, a mérőórák állását és az egyéb lényeges körülményekre vonatkozó adatokat – átadás-átvételi jegyzőkönyv alapján történik, amely a jelen bérleti szerződés elválaszthatatlan részét képezi. A Bérlő a bérleményt a jegyzőkönyvben rögzítetteknek megfelelő állapotban, és az abban felsorolt felszereléssel veszi át.

15.) Szerződő felek megállapodnak abban, hogy a jelen bérleti szerződés körében felmerülő minden vitás kérdést – a bírói út igénybevételét megelőzően – elsősorban kölcsönös egyeztetés útján, közös megegyezéssel törekszenek rendezni. Egyebekben a vitás kérdések rendezésére hatáskörtől függően a Kecskeméti Járásbíróság, illetve a Kecskeméti Törvényszék kizárólagos illetékességét kötik ki.

18.) Szerződő felek megállapodnak abban, hogy a jelen bérleti szerződés maradéktalan teljesítése érdekében a tőlük elvárható módon kölcsönösen együttműködni kötelesek. A felek az adataikban történt bármely, a jelen szerződést érintő releváns változást (különösen: név, székhely, képviselő) a változást követő 3 napon belül, írásban közölni kötelesek. A jelen bérleti szerződés módosítása csak írásban, a felek által cégszerűen aláírva érvényes. A felek kölcsönösen kikötik, hogy a felek között írásbeli értesítés tértivevényes levéllel történhet.

19.) Jelen bérleti szerződében nem szabályozott kérdésekben a Ptk. előírásai az irányadóak.

A jelen szerződést a felek átolvasás és értelmezés után, mint akaratukkal mindenben megegyezőt jóváhagyólag írták alá.

Fülöpháza, 2022. december 1.

Fülöpháza Község Önkormányzata részéről:                 BERENTE-EGGS Kft részéről:

Nagyné Balogh Csilla polgármester


 Berente Tamás ügyvezető
                bérbeadó

                                                               bérlő





9. napirendi pont: 

Kerekegyházi Közös Önkormányzati Hivatal köztisztviselői 2023. évi teljesítménykövetelményeinek alapját képező kiemelt célok meghatározása

Nagyné Balogh Csilla polgármester: Minden évben meg kell határozni a kiemelt célokat. 

Kérdés, észrevétel van-e? A bizottság tárgyalta a napirendi pontot? 
Dr. Pogány Károly László képviselő: A bizottság tárgyalta, elfogadásra javasolja. 

Nagyné Balogh Csilla polgármester: Kérdés, észrevétel nem hangzott el. 

Nagyné Balogh Csilla polgármester: Köszönöm. Aki elfogadja a határozat-tervezetet, kérem, szavazzon!
A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi határozatot hozta.

101/2022. (XI. 28.) sz. Kt.

Kerekegyházi Közös Önkormányzati Hivatal köztisztviselői 2023. évi teljesítménykövetelményeinek alapját képező kiemelt célok meghatározása

Határozat

1./ Fülöpháza Község Önkormányzata Képviselő-testülete a Kerekegyházi Közös Önkormányzati Hivatal köztisztviselői 2023. évi teljesítménykövetelményeinek alapját képező kiemelt célokat a következők szerint határozza meg:

a./ A Képviselő-testület által alkotott rendeletek betartása és betartatása, a hozott határozatok maradéktalan végrehajtása.

b./ A jogszabályok módosításának figyelemmel kísérése, az új rendelkezések elsajátítása és azok jogszerű alkalmazása.

c./ A jogszabályoknak való megfelelés biztosítása a Képviselő-testület és bizottságai döntéseinek előkészítése és végrehajtása során, a döntési alternatívák feltárása és a legjobb döntések ajánlása. 

d./ Ügyfélbarát ügyintézés, a szolgáltató jellegű közigazgatás megvalósítása az ASP rendszer használatával. 

e./ Pályázati források felkutatása, a pályázatok szakszerű, ésszerű kidolgozása költségtakarékos és jogszerű megvalósítása.

f./ Az önkormányzati bevételek növelése, különös tekintettel a hátralékok csökkentésére, a kintlevőségek behajtására és az ellenőrzési tevékenység fokozására.

g./ Költségtakarékos gazdálkodás, költségkímélő működés megvalósítása a Közös Önkormányzati Hivatal és az intézmények vonatkozásában 2023. évben.

h./ Folyamatos önképzés, a központilag, vagy munkáltató által elrendelt kötelező továbbképzéseken való részvétel.

i./ Az Önkormányzat és intézményei részére a legkedvezőbb, leggazdaságosabb, értékteremtő közfoglalkoztatás megszervezése.

j./ Az Önkormányzat tervezett ingatlan beruházásainak szakszerű, gazdaságos, szabályszerű megvalósítása, költséghatékony intézmény-karbantartás.

k./ A 2023. évi önkormányzati rendezvények színvonalas, költséghatékony megrendezése.

l./ A lezárt, az előírt fenntartási időszakban álló, és a benyújtandó pályázatok szabályszerű kezelése, az előírt kötelezettségek határidőben történő teljesítése.

m./ A Központi Címregiszterben az adategyeztetések végrehajtása, a települési címek felülvizsgálata, új külterületi utcanév-rendszer kialakítása. 

n./ Pályázatok: TOP_Plusz-3.3.2-21 „Új szociális szolgáltató központ kialakítása Kerekegyházán”, és TOP_Plusz-1.2.3-21 „Kossuth utca burkolatfelújítása Fülöpházán” pályázatok sikeres megvalósítása, valamint a TOP-2.1.3-16 Fülöpháza belterületi csapadékvíz csatorna hálózatának fejlesztése projekt szabályszerű lezárása.

2./ A Képviselő-testület felkéri a jegyzőt, hogy az Önkormányzati Hivatal köztisztviselői 2023. évi egyéni teljesítménykövetelményeinek meghatározására intézkedjen. 

Határidő: 2022. december 31. 

Felelős: Vincze Miklós jegyző 

A határozatról értesül: Vincze Miklós jegyző, és általa:

· irodavezetők

10. napirendi pont: 

Véleményezés HH/HHH gyermekek intézményi elosztására vonatkozóan

Nagyné Balogh Csilla polgármester: A Kecskeméti Tankerületi Központ az önkormányzat véleményét kéri az illetékességi területén lévő jegyzői nyilvántartásban szereplő hátrányos helyzetű általános iskolás gyermekek létszámának elhelyezkedéséről intézményi bontásban. A fő cél az esélyegyenlőség biztosítása. Mivel településünkön nincs általános iskola, így a hátrányos és halmozottan hátrányos gyermekek csak a körzetünk szerinti illetékes intézményben, a Kerekegyházi Móra Ferenc Általános Iskolában helyezhetők el. 

Nyilvántartásunk szerint fülöpházi illetőségű, a körzet szerinti illetékes általános iskolába járó HH-s gyermekek száma 4 fő, HHH-s gyermek nincs. Így módosító javaslatunk nincs a gyermekek elosztásával kapcsolatban.
Kérdés, észrevétel van-e? A bizottság tárgyalta a napirendi pontot? 
Dr. Pogány Károly László képviselő: A bizottság tárgyalta, elfogadásra javasolja. 

Nagyné Balogh Csilla polgármester: Kérdés, észrevétel nem hangzott el. 

Nagyné Balogh Csilla polgármester: Köszönöm. Aki elfogadja a határozat-tervezetet, kérem, szavazzon!
A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi határozatot hozta.

102/2022. (XI.28.) sz Kt.

Véleményezés HH és HHH gyermekek elosztásáról

Határozat
Fülöpháza Község Önkormányzata a felvételi körzet megállapításának előkészítéséhez a hátrányos helyzetű és halmozottan hátrányos helyzetű, általános iskolába járó gyermekek létszámának elosztását az alábbiak szerint véleményezi:

A 2022. október 1 napja szerinti jegyzői nyilvántartásban szereplő fülöpházi lakóhelyű, tartózkodási helyű általános iskolába járó gyermekek közül 4 fő HH-s, 0 fő HHH-s, melyből a körzet szerinti illetékes intézménybe, a Kerekegyházi Móra Ferenc Általános Iskolába 3 HH-s gyermek jár.

Mivel egy általános iskola van körzetben, így módosító javaslatunk nincs a HH/HHH-s gyermekek elosztásával kapcsolatosan. 

Felelős: Nagyné Balogh Csilla polgármester

Határidő: azonnal

11. napirendi pont: 
Beszámoló a lejárt határidejű határozatok végrehajtásáról és a legfontosabb eseményekről 

Nagyné Balogh Csilla polgármester: a lejárt határidejű határozatok végrehajtásáról és az utóbbi időben történt legfontosabb eseményekről szól a beszámoló. 

Kérdés, észrevétel van-e? A bizottság tárgyalta a napirendi pontot? 
Dr. Pogány Károly László képviselő: A bizottság tárgyalta, elfogadásra javasolja. 

Nagyné Balogh Csilla polgármester: Kérdés, észrevétel nem hangzott el. 

Nagyné Balogh Csilla polgármester: Köszönöm. Aki elfogadja a határozat-tervezetet, kérem, szavazzon!
A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi határozatot hozta.

103/2022. (XI.28.) sz. Kt:

Beszámoló a lejárt határidejű határozatok végrehajtásáról

Határozat 

Fülöpháza Község  Önkormányzat Képviselő-testülete a 

60/2022. (VI. 30.) sz. Kth 

64/2022. (VII. 28.) sz. Kth.
65/2022. (VII. 28.) sz. Kth

66/2022. (VII.28.) sz. Kth

68/2022. (VIII.25.) Kth 

70/2022. (VIII.25.) Kth

71/2022. (VIII.25.) Kth 

72/2022. (VIII.25.) Kth 

73/2022. (VIII.25.) Kth

77/2022. (IX.28.) sz. Kth 

78/2022. (IX.28.) sz. Kth 

79/2022. (IX. 28.) sz. Kth.
80/2022.(IX.28.) sz. Kth

85/2022.(X. 27.) sz. Kth

87/2022. (X.27.) sz. Kth

88/2022. (X.27.) sz. Kth

90/2022. (XI. 10.) sz. NORMATÍV határozatban

sz. határozatok végrehajtásáról és a legfontosabb eseményekről szóló beszámolót elfogadja.

Felelős: Nagyné Balogh Csilla polgármester

Határidő: azonnal

EGYEBEK napirendi pont: 

a.) Vincze Miklós jegyző: 2022. november 30. a LEADER pályázat beadási határideje. 8,5 millió forint értékben szeretnénk napelemet elhelyezni a Művelődési Házon. 95 % a támogatási intenzitás, 5 % önerőt kell hozzá biztosítanunk. 

Nagyné Balogh Csilla polgármester: Kérdés, észrevétel van-e? 
Kérdés, észrevétel nem hangzott el. 

Nagyné Balogh Csilla polgármester: Köszönöm. Aki elfogadja a határozat-tervezetet, kérem, szavazzon!
A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi határozatot hozta.

104/2022. (XI.28.) sz. Kt.

„Napelemes rendszer kialakítása az Ady Endre Művelődési Ház és Könyvtár épületénél, eszközbeszerzés Fülöpháza” című pályázat benyújtása LEADER Helyi fejlesztések támogatása tárgyú, VP6-19.2.1.-52-10-21 azonosítószámú felhívásra

Határozat

1./ Fülöpháza Község Önkormányzat Képviselő-testülete pályázatot nyújt be „Napelemes rendszer kialakítása az Ady Endre Művelődési Ház és Könyvtár épületénél, eszközbeszerzés Fülöpháza” címmel LEADER Helyi fejlesztések támogatása tárgyú, VP6-19.2.1.-52-10-21 azonosítószámú felhívásra. Megvalósítás helyszíne: 6042 Fülöpháza, Kossuth utca 2. (117 hrsz.). A projekt teljes költségvetése: bruttó 8 619 990 .- Ft, igényelt támogatás összege: 8 188 990 .- Ft, az önerő mértéke: bruttó 431 000 .-Ft.

2../ A Képviselő-testület kötelezettséget vállal arra, hogy a pályázat megvalósításához szükséges önerőt bruttó 431 000 .- Ft összegben kiadási előirányzatként a 2023. évi költségvetésében biztosítja. 

3./ A Képviselő-testület felhatalmazza a polgármestert a pályázat aláírására, benyújtására, a szükséges nyilatkozatok megtételére, az esetleges hiánypótlások teljesítésére.

Felelős: Nagyné Balogh Csilla polgármester

Határidő: azonnal

4./ A Képviselő-testület felkéri a jegyzőt, hogy a kiadási-bevételi előirányzatokat az adott évi költségvetésébe építse be. 

Felelős:  Vincze Miklós jegyző

Határidő: értelemszerűen

A határozatról értesül: - Vincze Miklós jegyző, és általa:

 -  Pénzügyi iroda

b.) Nagyné Balogh Csilla polgármester: a Bácsvíz Zrt. tulajdonosi hozzájárulásunkat kérte, hogy a Radnóti utcában található víztornyot a Magyar Telekom Nyrt. statikailag megerősítse.  A Magyar Telekom Nyrt. bázisállomást szeretne telepíteni rá. A statikai megerősítés összes költségét a Magyar Telekom Nyrt. viseli.
Nagyné Balogh Csilla polgármester: Kérdés, észrevétel van-e? 
Kérdés, észrevétel nem hangzott el. 

Nagyné Balogh Csilla polgármester: Köszönöm. Aki elfogadja a határozat-tervezetet, kérem, szavazzon!
A Képviselő-testület egyhangúlag, 4 igen szavazattal, ellenszavazat és tartózkodás nélkül az alábbi határozatot hozta.

105/2022. (XI.28.) sz. Kt.

Tulajdonosi hozzájárulás a víztorony statikai megerősítéséhez
Határozat

1./ Fülöpháza Község Önkormányzat Képviselő-testülete, mint a víztorony tulajdonosa, tulajdonosi hozzájárulását adja ahhoz, hogy a Magyar Telekom Nyrt. víztornyot statikailag megerősítse, és bázisállomást telepítsen a létesítményre.

Felelős: Nagyné Balogh Csilla polgármester

Határidő: azonnal

Mivel az ülésnek több napirendje, bejelentése, kérdése és hozzászólása nem volt, az alpolgármester az ülést 15:50 órakor bezárta.

Kmf.
Nagyné Balogh Csilla




             Vincze Miklós


         polgármester

